

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 07/10/2015  
ΝΟΜΟΣ ΑΤΤΙΚΗΣ Αριθμ. πρωτ. -33402-  
ΔΗΜΟΣ ΑΓΙΑΣ ΠΑΡΑΣΚΕΥΗΣ  
ΓΡΑΦΕΙΟ ΔΗΜΑΡΧΟΥ  
Λεωφ. Μεσογείων 415-417  
153 43 Αγία Παρασκευή  
Τηλ.: 213-2004-502 & 530  
Fax: 213-2004-529  
email: [grafeio.dimarchou@agiaparaskevi.gr](mailto:grafeio.dimarchou@agiaparaskevi.gr)

**ΠΡΟΣ**

Τον Πρόεδρο του Δ.Σ. κ. Γεράσιμο Βλάχο

**ΘΕΜΑ: Συζήτηση & λήψη απόφασης για συμμετοχή**

**του Δήμου Αγίας Παρασκευής στην εκδήλωση**

**του Συλλόγου Μεσσηνίων «ο Αριστομένης»**

Στη διάταξη της παρ.1 του άρθρου 202 Ν. 3463/2006(ΦΕΚ Α΄144), ορίζεται ότι: «Με απόφαση του Δημοτικού Συμβουλίου είναι δυνατή η παροχή χρηματικών επιχορηγήσεων σε νομικά πρόσωπα δημοσίου δικαίου, περιλαμβανομένων και των εκκλησιαστικών, σε αθλητικούς και πολιτιστικούς συλλόγους που έχουν την έδρα τους εντός των διοικητικών ορίων του Δήμου, σε τοπικά παραρτήματα οργανώσεων πανελλήνιας δράσης που αναπτύσσουν κοινωνική και πολιτιστική δραστηριότητα, καθώς και σε πρωτοβάθμιες πολιτιστικές οργανώσεις εργαζόμενων στους οικείους Δήμους για την πραγματοποίηση κοινωνικών και πολιτιστικών εκδηλώσεων.

Η απόφαση λαμβάνεται εφ’ όσον έχει εγγραφεί σχετική πίστωση στον οικείο προϋπολογισμό για το σκοπό αυτό, που σε καμία περίπτωση δεν μπορεί να υπερβαίνει το ένα και μισό εκατοστό (1,5%) των τακτικών εσόδων του. Η διάταξη του τελευταίου εδαφίου δεν έχει εφαρμογή, εφόσον τα ποσά των προηγούμενων ενισχύσεων από τους Δήμους προς τους παραπάνω φορείς προέρχονται από έκτακτες οικονομικές ενισχύσεις».

Σύμφωνα με την παραπάνω διάταξη, η επιχορήγηση των Αθλητικών, Πολιτιστικών Συλλόγων, Σωματείων και Νομικών Προσώπων Δημοσίου Δικαίου Αγίας Παρασκευής θεωρώ ότι είναι δυνατή και νόμιμη.

Κατόπιν των ανωτέρω παρακαλώ για την έγκριση επιχορήγησης της εκδήλωσης του Συλλόγου Μεσσηνίων «ο Αριστομένης», που θα πραγματοποιηθεί την Κυριακή 18 Οκτωβρίου 2015 και από ώρα 10:00 π.μ. έως 04:00 μ.μ., στο Αθλητικό – Πολιτιστικό Κέντρο «Σταύρος Κώτσης».

Η σχετική δαπάνη θα βαρύνει τον προϋπολογισμό του Δήμου Οικονομικού έτους 2015 και συγκεκριμένα τον Κ.Α. 00.6735.01 ποσό 500,00 € για την οποία έχει εκδοθεί η υπ΄ αριθμ. 654/15 πρόταση ανάληψης υποχρέωσης σύμφωνα με το Π.Δ. 113/10.

|  |  |
| --- | --- |
| **ΕΠΙΧΟΡΗΓΗΣΗ ΠΟΛΙΤΙΣΤΙΚΩΝ ΣΥΛΛΟΓΩΝ** |  |
| ΣΥΛΛΟΓΟΣ ΜΕΣΣΗΝΙΩΝ ΑΓΙΑΣ ΠΑΡΑΣΚΕΥΗΣ «Ο ΑΡΙΣΤΟΜΕΝΗΣ» | 500,00 € |

Παρακαλώ το Σώμα να εγκρίνει:

α) Την ψήφιση της σχετικής πίστωσης.

β) Την έγκριση συμμετοχής του Δήμου στην ανωτέρω εκδήλωση.

**Ο Δήμαρχος Αγίας Παρασκευής**

**ΙΩΑΝΝΗΣ Ε. ΣΤΑΘΟΠΟΥΛΟΣ**